Eerste ruimtevrou wil eerste Mars-ouma word | Maroela Media
Valentina Tereshkova (76), wat as 26-jarige op 16 Junie 1963 die eerste vrou in die ruimte geword het, hoop om oor tien jaar, 60 jaar na haar eerste ruimtereis, na Mars te vertrek as deel van die Mars One-projek.
Die doel van die projek is om die eerste menslike kolonie op die Rooi Planeet te vestig.
Tereshkova het aan the Guardian gesê sy besef dat dit ’n eenrigting-reis is, maar dat sy graag wil gaan om uit te vind of daar lewe op die Rooi Planeet is of nie. En as daar lewe was, sal sy graag wil uitvind waarom dit uitgesterf het.
Die eerste groep van vier aardbewoners sal in September 2022 na Mars vertrek en sal tussen sewe en agt maande later op die Rooi Planeet aankom. Hierna sal daar elke twee jaar vier aardbewoners na Mars gestuur word.
Sedert die video-aansoeke geopen het, het 165 000 mense reeds aansoek gedoen om aan die Mars-tog deel te neem.
Bas Lansdorp, die Duitse entrepreneur wat die projek lei, sê onbemande tuie met kos en voorraad wat die eerste vier lede van die Marskolonie op die planeet sal nodig kry, sal ŉ paar jaar voor die eerste mense na Mars gestuur word. Die eerste vier kandidate moet perfek as ŉ span kan saamwerk, hoewel elkeen van ŉ ander kontinent sal kom. Die kandidate sal sewe jaar se opleiding voltooi voor hulle in 2022 na die Rooi Planeet vertrek.
Soos dinge nou op moeder aarde aangaan,dink ek,ek is ook n kandidaat vir die reis.Geen misdaad,geen moord,ens,ens.
Die enigste rede hoekom daar nie misdaad op Mars is nie is omdat daar nog geen mense is nie!
Ha ha. Dis wat ek noem n “Min Dae” Ouma.
Ten minste is dit veiliger om daar ‘af te tree’, as in een van SA se dorpies. Geniet dit tannie. (As jy nog lewe oor 10 jaar).